Decret de 29 de juny de 1979, que fa referència al canvi de nom del municipi de "San Juan Despí" pel de "Sant Joan Despí"
L'Ajuntament de San Juan Despí ha considerat adient el canvi de nom oficial del municipi, pel del seu origen català, que és  el de Sant Joan Despí, i a tal efecte, d'acord amb les facultats que li atorguen els articles 22 de la vigent Llei de Règim Local i 34 del Reglament de Població i Demarcació Territorial de 17 de maig de 1952, va tramitar l'oportú expedient per tal  que se li concedís l'autorització que exigeixen els articles esmentats.

En el dit expedient s'han acomplert totes les formalitats que estatueixen els preceptes legals i reglamentaris vigents i també n'han emès els respectius informes l'Excma. Diputació Provincial i l'Institut d'Estudis Catalans, tal com preveuen els  citats articles 22 de la Llei de Règim Local i 34 del Reglament de Població.                      
                                                             
Per tant, segons el que estableix l'article 1., 2.3, del Reial Decret 2115/1978, de 26 de juliol, a proposta del Conseller de Governació i d'acord amb el Consell Executiu, 

:

Article únic. — S'autoritza l'Ajuntament de San Juan Despí a canviar aquest nom pel del seu origen català, que és el de Sant Joan Despí, nom amb el qual serà designat d'ara endavant, tal com havia sol·licitat.

Barcelona, 29 de juny de 1979

President de la Generalitat de Catalunya

Conseller de Governació

1979
Sant Joan Despi